2018. gada 27. februārī Noteikumi Nr. 120

Rīgā (prot. Nr. 13 17. §)

**Grozījumi Ministru kabineta 2014. gada 25. novembra noteikumos Nr. 727**

**"Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi"**

Izdoti saskaņā ar

Eiropas Atbalsta fonda

vistrūcīgākajām personām

2014.–2020. gada plānošanas perioda

vadības likuma 11. panta

1., 2., 3., 4., 5. un 6. punktu

1. Izdarīt Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi" (Latvijas Vēstnesis, 2014, 245. nr.; 2015, 245. nr.; 2016, 124. nr.) šādus grozījumus:

1.1. izteikt 4.1.2. apakšpunktu šādā redakcijā:

"4.1.2. ģimene (persona), kurai pašvaldības sociālais dienests izsniedzis rakstisku izziņu, kas apliecina, ka ģimene (persona) ir nonākusi krīzes situācijā;";

1.2. papildināt noteikumus ar 4.1.3. apakšpunktu šādā redakcijā:

"4.1.3. ģimene (persona), kurai pašvaldības sociālais dienests izsniedzis rakstisku izziņu, kas apliecina, ka tā atzīta par maznodrošinātu un tās vidējie ienākumi mēnesī nepārsniedz:

4.1.3.1. 188 *euro,* ja pašvaldība saistošajos noteikumos noteikusi maznodrošinātas ģimenes (personas) ienākumu līmeni virs 188 *euro*;

4.1.3.2.pašvaldības saistošajos noteikumos noteikto maznodrošinātas ģimenes (personas) ienākumu līmeni, ja tas ir noteikts mazāks par 188 *euro*;

4.1.3.3.188 *euro*, ja pašvaldība saistošajos noteikumos noteikusi labvēlīgākus nosacījumus fonda atbalsta saņemšanai nekā šo noteikumu 4.1.3.2. apakšpunktā minētie;";

1.3. izteikt 4.1 punktu šādā redakcijā:

"4.1 Pašvaldības sociālais dienests izsniedz:

4.11. šo noteikumu 4.1.2. apakšpunktā minēto izziņu, ja nav izsniegta šo noteikumu 4.1.1. vai 4.1.3. apakšpunktā minētā izziņa, – pamatojoties uz sociālā dienesta atzinumu, kurā novērtēta ģimenes (personas) sociālā situācija, izņemot ienākumus, ja ģimene (persona) nonākusi krīzes situācijā tādu apstākļu dēļ, kurus tā nespēja paredzēt vai novērst un kuri izraisa pilnīgu vai daļēju materiālo vai citu resursu zudumu un padziļina tās nenodrošinātību ar pārtiku, higiēnas un saimniecības precēm vai individuāliem mācību piederumiem, un tai nepieciešams tūlītējs atbalsts;

4.12. šo noteikumu 4.1.3. apakšpunktā minēto izziņu, – pamatojoties uz sociālā dienesta veiktu ģimenes (personas) ienākumu un materiālās situācijas izvērtējumu atbilstoši normatīvajiem aktiem par ģimenes vai atsevišķi dzīvojošas personas atzīšanu par maznodrošinātu*.*";

1.4. papildināt noteikumus ar 4.2 punktu šādā redakcijā:

"4.2 Pašvaldības sociālais dienests šo noteikumu 4.1.3. apakšpunktā minētajā izziņā norāda, ka ģimene (persona) atbilst fonda atbalsta saņemšanas nosacījumiem.";

 1.5. papildināt 7. punktu aiz vārda "vietām" ar vārdiem "kā arī par iespēju piedalīties papildpasākumos";

1.6. papildināt 10.2 punktu aiz vārda "izdali" ar vārdiem "vai nosaka ar vadošo iestādi saskaņotu pārejas periodu";

1.7. izteikt 11.7. apakšpunktu šādā redakcijā:

"11.7. ar finansējuma saņēmēju saskaņotā piegādes grafika ietvaros ne retāk kā reizi divos mēnešos nodrošināt preču transportēšanu uz partnerorganizāciju noliktavu faktiskajām adresēm, katru piegādi veicot 10 darbdienu laikā;";

1.8. aizstāt 12.1.1 apakšpunktā skaitli "80 %" ar skaitli "66 %";

1.9. aizstāt 28. punkta ievaddaļā skaitļus un vārdu "4.1.1. vai 4.1.2." ar skaitļiem un vārdu "4.1.1., 4.1.2. vai 4.1.3.";

1.10. aizstāt 28.1. apakšpunkta ievaddaļā vārdus un skaitli "izsniedz vienu attiecīgo šo noteikumu 9.1. apakšpunktā minēto pārtikas preču komplektu kalendāra mēneša laikā un kopumā ne vairāk kā" ar vārdiem un skaitli "izsniedz attiecīgo šo noteikumu 9.1. apakšpunktā minēto pārtikas preču komplektu kopumā ne vairāk kā";

1.11. papildināt 28.1.1., 28.1.2., 28.1.3. apakšpunktu aiz skaitļa "4.1.1." ar vārdu un skaitli "un 4.1.3.";

1.12. izteikt 28.2. apakšpunktu šādā redakcijā:

"28.2. ja ģimenē ir šo noteikumu 4.2.5. un 4.2.6. apakšpunktā minētais ģimenes loceklis, izsniedz vienu attiecīgo šo noteikumu 9.3. apakšpunktā minēto individuālo mācību piederumu komplektu tā kalendāra gada laikā, par kuru ir izsniegta šo noteikumu 4.1.1., 4.1.2. vai 4.1.3. apakšpunktā minētā izziņa;";

1.13. aizstāt 28.3. apakšpunkta ievaddaļā vārdus un skaitli "izsniedz vienu attiecīgo šo noteikumu 9.4. apakšpunktā minēto higiēnas un saimniecības preču komplektu kalendāra mēneša laikā un kopumā ne vairāk kā" ar vārdiem un skaitli "izsniedz attiecīgo šo noteikumu 9.4. apakšpunktā minēto higiēnas un saimniecības preču komplektu kopumā ne vairāk kā";

1.14. papildināt 28.3.1. un 28.3.2. apakšpunktu aiz skaitļa "4.1.1." ar vārdu un skaitli "un 4.1.3.";

1.15. aizstāt VII nodaļas nosaukumā vārdus "līguma vai vienošanās saturs" ar vārdiem "līgums vai vienošanās";

1.16. papildināt noteikumus ar 51.1 punktu šādā redakcijā:

"51.1 Sadarbības iestāde un partnerorganizācija var vienoties par grozījumiem noslēgtā līguma vai vienošanās tekstā, ja ir saņemts partnerorganizācijas iesniegums par atbalsta sniegšanu papildu izdales teritorijā, kurā iesnieguma iesniegšanas dienā netiek nodrošināts attiecīgā atbalsta veids.";

1.17. izteikt 53.3.11. apakšpunktu šādā redakcijā:

"53.3.11. informācijas sistēmas izstrādes, ieviešanas, uzturēšanas un sasaistes nodrošināšanas izdevumi, tajā skaitā sociālās palīdzības administrēšanas lietojumprogrammas SOPA izmaksas, kas saistītas ar šo noteikumu 4.1.3. apakšpunktā minēto atbalsta saņemšanas nosacījumu nodrošināšanu;";

1.18. papildināt 1. pielikumu ar VII1 nodaļu šādā redakcijā:

"**VII.1  Iebiezināta piena ar cukuru ražošanas un kvalitātes kritēriji**

Iebiezināts piens ar cukuru atbilst:

1. Eiropas Komisijas 2006. gada 19. decembra Regulas (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos, prasībām;
2. Eiropas Komisijas 2005. gada 15. novembra Regulas (EK) Nr. 2073/2005 par pārtikas produktu mikrobioloģiskajiem kritērijiem prasībām;
3. Ministru kabineta 2015. gada 15. septembra noteikumiem Nr. 529 "Dehidrēto piena produktu kvalitātes, klasifikācijas un papildu marķējuma prasības".

| Kvalitātes kritērija nosaukums | Raksturojums vai norma |
| --- | --- |
| Krāsa un izskats | Krāsa – no baltas ar iedzeltenu nokrāsu līdz krēmkrāsai, vienmērīga visā masā. Viendabīga, viskoza, vijīga konsistence, pieļaujamas nelielas nogulsnes |
| Smarža un garša | Tīra, salda garša, raksturīga iebiezinātam pienam ar cukuru, bez citas produktam neraksturīgas smaržas un piegaršas  |
| Piena tauki (%) | Ne mazāk par 8 |
| Kopējā piena sausna (%) | Ne mazāk par 28" |

1.19. papildināt 1. pielikumu ar XVIII1 nodaļu šādā redakcijā:

"**XVIII.1 Rafinētas rapšu eļļas kvalitātes kritēriji**

|  |  |
| --- | --- |
| Kvalitātes kritērija nosaukums | Raksturojums vai norma |
| Krāsa un izskats | Caurspīdīgs dzintara dzeltens šķidrums |
| Smarža un garša | Raksturīga produktam, bez nevēlamas citas smaržas un piegaršas |
| Blīvums | Ne mazāk kā 0,914 (20 °C temperatūrā) |
| Konsistence | Viendabīga |
| Peroksīdu skaitlis, mekv. aktīvā O2/kg | Ne vairāk kā 10 |
| Skābes skaitlis, mg KOH/g | Ne vairāk kā 4,0 |
| Mitruma un gaistošo vielu masas daļa, % | Ne vairāk kā 0,2 |
| Nešķīstošie piemaisījumi, % | Ne vairāk kā 0,05 |
| Piesātināto taukskābju daudzums, % | 6–10 % |
| Dūmošanas punkts, °C | 226 ± 10°C" |

1.20. papildināt 4. pielikuma tabulas 3.4.4. apakšpunktu aiz vārdiem "republikas pilsēta " ar vārdu "novads".

2. Šo noteikumu 1.2., 1.3., 1.4., 1.9., 1.11., 1.12. un 1.14. apakšpunkts stājas spēkā 2018. gada 1. aprīlī.

Ministru prezidents,

veselības ministra

pienākumu izpildītājs Māris Kučinskis

Labklājības ministrs Jānis Reirs